**Budapesti Műszaki és Gazdaságtudományi Egyetem Villamosmérnöki és Informatikai Kar Kari
Hallgatói Önkormányzat
Szervezeti és Működési Szabályzat**

A Budapesti Műszaki és Gazdaságtudományi Egyetem (továbbiakban: Egyetem) Villamosmérnöki és Informatikai Kar (továbbiakban: Kar) Kari Hallgatói Önkormányzata (továbbiakban: Önkormányzat) a nemzeti felsőoktatásról szóló 2011. évi CCIV. Törvény (továbbiakban: Nftv.), valamint a Budapesti Műszaki és Gazdaságtudományi Egyetem Szervezeti és Működési Rendje, illetve az Egyetem Hallgatói Önkormányzat Alapszabálya (továbbiakban: Alapszabály) alapján megalkotta az alábbi szabályzatot.

1. **Az Önkormányzat**
	1. Az Önkormányzat az Alapszabályban definiált Hallgatói Önkormányzat része.
	2. Az Önkormányzat
		1. neve: Budapesti Műszaki és Gazdaságtudományi Egyetem Villamosmérnöki és Informatikai Kar Kari Hallgatói Önkormányzat;
		2. rövidítése: BME VIK HÖK.
	3. Az Önkormányzatnak tagja minden, az adott karral hallgatói jogviszonyban álló hallgató. A Kari Hallgatói önkormányzati tagságra az egyetemi tagságra vonatkozó szabályokat kell értelemszerűen alkalmazni.
2. **Az Önkormányzat feladatai, tagjainak képviselete és jogai**
	1. Az Önkormányzat feladatai:
		1. ellátja a Kar hallgatóinak érdekképviseletét és érdekvédelmét;
		2. gyakorolja a törvényekben, más jogszabályokban, egyetemi és kari szabályzatokban, továbbá szenátusi és kari tanácsi határozatokban ráruházott, a hallgatói jogviszonyból származó kollektív döntési, egyetértési, javaslattételi, ellenőrzési és véleményezési jogokat;
		3. segíti az egyetemi autonómia kialakítását, az oktatás színvonalának emelését, a tanszabadság kiteljesítését – mind az oktatók, mind a hallgatók részére –, az oktatók és a hallgatók közti jó viszony és élénk közélet kialakítását;
		4. támogatja a Kar által nyújtott, a hallgatókat az értelmiségi létre felkészítő szolgáltatásokat;
		5. támogatja a Kar hallgatóinak szakmai, tudományos, sport, kulturális és közösségi tevékenységét;
		6. megszervezi saját szervezetét és működését, testületeinek, tisztségviselőjének és képviselőinek választását, biztosítja működésük feltételeit, elkészíti szabályzatait;
		7. információs csatornáin keresztül a Kar hallgatóit és oktatóit folyamatosan tájékoztatja az Önkormányzat tevékenységéről, a Kar és az Egyetem életével kapcsolatos kérdésekről, pályázatokról, a hallgatókat érintő anyagi juttatásokról. Az információs csatornákról jelen dokumentum 1. számú melléklete rendelkezik bővebben.
		8. pályázatokat ír ki a kari hallgatói szervezetek illetve egyéni hallgatók támogatására;
		9. részt vesz a hallgatók tanulmányi, juttatási és térítési ügyeinek intézésében;
		10. folyamatos kapcsolatot tart más hallgatói szervezetekkel;
		11. Külügyi kapcsolattartás, a hallgatói mobilitás támogatása, külföldi hallgatók részére tanácsadás;
		12. az Önkormányzat céljaival összeegyeztethető egyéb tevékenységeket folytat.
	2. Az Önkormányzat tagjainak képviselete és jogai:
		1. A Kari Hallgatói Önkormányzat (KHÖK) tagja jogainak megsértése esetén, valamint érdekeinek képviselete céljából további jogszabályban, valamint belső szabályozóban biztosított jogosultságain felül a Kari Hallgatói Önkormányzathoz fordulhat.
		2. A KHÖK minden tagja választójoggal rendelkezik, és a KHÖK képviseleti feladataira vagy az elnöki tisztség betöltésére a KHÖK minden tagja megválasztható.
		3. A KHÖK bármely tagja, akire vonatkozóan a Kari Hallgatói Képviselet (továbbiakban: HK) határozata rendelkezést tartalmaz, a rendelkezés rá vonatkozó része ellen legkésőbb a közzétételtől, ennek hiányában a tudomására jutástól számított 15 napon belül jogorvoslattal élhet. A fellebbezést a HK határozataival kapcsolatban a Tanulmányi és Vizsgaszabályzatban rögzített Hallgatói Jogorvoslati Bizottság bírálja el.
		4. A KHÖK vezető testülete a KHÖK bármely tagjának nevében – kérésére – az Nftv.-ben szabályozott eljárásokban eljárhat.
		5. A KHÖK működésével kapcsolatban a KHÖK bármely tagja észrevétellel élhet a HK elnökének címzett postai, vagy hivatalos e-mail címre eljuttatott levélben. Az észrevételre a HK elnöke 7 napon belül köteles választ adni.
3. **Az Önkormányzat felépítése**
	1. A Hallgatói Önkormányzat a jogait az Alapszabályban és jelen Szervezeti és Működési Szabályzatban rögzített módon, valamennyi tagja érdekeinek képviselete céljából gyakorolja.
	2. Az Önkormányzat, a jogait
		1. a Kari Hallgatói Szavazás,
		2. a Kari Hallgatói Fórum, valamint
		3. a Kari Hallgatói Képviselet útján gyakorolja.
	3. A karokon Hallgatói Öntevékeny Körök (továbbiakban: Kör), Szakkollégiumok, Versenycsapatok (továbbiakban: Csapat) alakulhatnak, működhetnek. Működésük rendjét a 20. § szabályozza.
4. **A Kari Hallgatói Szavazás**
	1. Az Önkormányzat legmagasabb döntéshozó fóruma a Kari Hallgatói Szavazás (a továbbiakban: Szavazás).
	2. A Szavazás kizárólagos, át nem ruházható hatásköre, hogy
		1. megválasztja a KHÖK képviselőit (továbbiakban: Tisztújító Szavazás),
		2. elfogadja, illetve módosítja a KHÖK Szervezeti és Működési Szabályzatát az érvényes szavazatok legalább kétharmados támogató többsége esetén,
		3. döntést hoz a jelen Szervezeti és Működési Szabályzat, valamint az Alapszabály szerinti, nem tisztújítási célú kérdésekben,
		4. véleményt nyilvánít a Szavazás összehívója által feltett kérdésben,
		5. megválasztja a KHÖK tagjai által leadott rendszeres szociális ösztöndíj és alaptámogatás pályázatokat bíráló személyeket.
	3. A Tisztújítást úgy kell megszervezni, hogy annak végeredménye – amennyiben a Szavazást nem kell meghosszabbítani a 4. § (16) szerint – az alakuló ülést követő egy éven belül megszülessen.
	4. Nem tisztújítási célú Szavazást csak olyan kérdésben lehet tartani, mely
		1. a KHÖK hatáskörébe tartozik és
		2. úgy kerül megfogalmazásra, hogy arra egyértelműen igennel vagy nemmel lehet válaszolni.
	5. A Szavazást ki kell írni
		1. az alakuló ülést követő tizenkét hónapon belül, tisztújítási céllal;
		2. a Kar 1. § (3) szerint meghatározott hallgatóinak kezdeményezésére;
		3. a Kari Hallgató Képviselet kezdeményezésére;
		4. a 7. § (13) szerint tisztújítási céllal.
	6. A 4. § (5) b)szerinti kezdeményezést írásban kell benyújtani a HK-hoz, a Szavazás témájának pontos megjelölésével. A kezdeményezésnek tartalmaznia kell a kezdeményező hallgatók nevét, Neptun kódját és sajátkezű aláírását. Az aláírások érvényességének ellenőrzését a HK végzi az adatszolgáltatásra jogosult egyetemi szervezet adatszolgáltatása alapján. A Szavazást össze kell hívni, amennyiben az érvényes aláírások száma eléri a Kar 1. § (3) szerint meghatározott hallgatói létszámának 10%-át.
	7. A Szavazás döntéseit egyszerű többséggel hozza, kivéve a 4. § (2) a) szerinti esetet.
	8. A Szavazás kiírásáról a HK gondoskodik.
	9. A Szavazás összehívásáról – a szavazásra kerülő kérdések megjelölésével és a szavazás időpontjával együtt – a Szavazás megkezdése előtt legalább két héttel értesíteni kell a Kar Dékánját (továbbiakban: Dékán), az EHK elnökét és a Kancellária Hallgatói Szolgáltatási Igazgatóságát.
	10. A Szavazást annak időpontja előtt legalább két héttel, valamint kezdeményezését követően legfeljebb egy hónapon belül meg kell hirdetni az Önkormányzat hivatalos információs csatornáin témájának, időpontjainak és helyszíneinek pontos megjelölésével.
	11. A Szavazáson a Kar bármely, 1. § (3) szerint meghatározott hallgatója egy szavazattal vehet részt, függetlenül attól, hogy az adott karral hány aktív hallgatói jogviszonya van. A Szavazás közvetlen és titkos.
	12. A HK által kezdeményezett, nem a 4. § (2) a) pontokban meghatározott hatáskörben kiírt Szavazáson, a Kar 1. § (3) bekezdésben meghatározott hallgatóinak, a HK által meghatározott részhalmaza vehet részt egy szavazattal, függetlenül attól, hogy az adott karral hány aktív hallgatói jogviszonya van. A Szavazás titkosan történik.
	13. A Szavazás érvényes
		1. a 4§ (2) bekezdés a)-d) pontjai szerinti esetekben, ha az adott Szavazásra jogosult teljes idejű nappali képzésben részt vevő hallgatók
		2. a 4§ (2) bekezdés e) pontja szerinti esetben, ha az adott kar által hiánytalanul elbírált rendszeres szociális ösztöndíjra pályázók elmúlt két féléves átlagának megfelelő számú hallgatói létszámnak

legalább 25%-a igazoltan részt vett.

* 1. A Szavazás eredményes, ha érvényes, és a Szavazás eredménye egyértelműen megállapítható, vagyis
		1. Tisztújítás esetén a mandátumot elnyerő, valamint onnan kimaradó jelölt között szavazategyenlőség nem áll fenn;
		2. Nem Tisztújító Szavazás esetén a feltett kérdésre az igen és a nem válaszok különböző számú szavazatot kaptak.
	2. A Tisztújító Szavazás eredménytelensége, illetve érvénytelensége esetén a Szavazást egy hónapon belül meg kell ismételni.
	3. A Szavazás minimum öt munkanap alatt történik. A Szavazást úgy kell megszervezni, hogy legalább napi négy óra álljon a hallgatók rendelkezésére a szavazatok leadására. A Szavazás megkezdése és előre meghirdetett lezárása között legfeljebb 14 nap lehet. Amennyiben a Szavazás előre meghirdetett lezárásakor a résztvevők létszáma nem éri el az érvényességhez szükséges határértéket, a Szavazás időtartama a Szavazási Bizottság döntése alapján legfeljebb további öt munkanappal meghosszabbítható. A meghosszabbítás időtartamát, valamint a Szavazás új helyszíneit és időpontjait a hivatalos információs csatornákon meg kell hirdetni a döntést követő egy napon belül, de legkésőbb az új időpontokat megelőző napon.
	4. A Szavazás lebonyolításáért a Szavazási Bizottság (továbbiakban: Bizottság) a felelős. A Bizottság tagjai:
		1. a Dékán vagy az általa delegált kari oktató;
		2. az Egyetemi Hallgatói Képviselet által delegált tag;
		3. a HK által felkért tagok;
		4. a Bizottság elnöke.
	5. A Bizottság elnökét a HK jelöli ki.
	6. A Bizottság tagjai a Szavazásban nem lehetnek jelöltek.
	7. A Bizottság tagjai
		1. ellenőrzik a megjelentek Szavazásra való jogosultságát;
		2. átadják a szavazócédulát a megjelenteknek, ügyrendi kérdésben segítséget nyújtanak, de tartalmi ügyekben nem nyilatkozhatnak;
		3. közül legalább két személynek mindig jelen kell lenni az urnás Szavazás alatt;
		4. összeszámolják a szavazatokat, és ellenőrzik a Szavazás tisztaságát.
	8. A Szavazáson részt vett az a hallgató, aki aláírásával igazolja, hogy szavazólapját a Bizottságtól átvette. Elektronikus Szavazás esetén a Szavazáson az a hallgató vett részt, aki a Szavazó Rendszerbe belépett.
	9. A Bizottságnak lehetősége van úgy dönteni, hogy a Szavazást részben vagy teljes egészében elektronikus formában folytatja le, amennyiben vállalja, hogy biztosítani tudja ennek technikai feltételeit.
	10. A Bizottság véleményt alkothat, illetve döntést hozhat minden olyan kérdésben, melyet az Alapszabály vagy jelen Szervezeti és Működési Szabályzat nem tartalmaz.
	11. A Szavazás anonimitását Elektronikus Szavazás esetén is biztosítani kell.
	12. A Szavazási Bizottság elnöke a Szavazás lezárását követően legfeljebb 14 napon belül, a HK ülésén beszámol a Bizottság tevékenységéről.
	13. A Szavazásról – a BME Szervezeti és Működési Szabályzatának megfelelő - emlékeztetőt kell készíteni. Tisztújítás esetén fel kell tüntetni az összes hallgatói képviselőjelöltre leadott érvényes szavazatok számát, valamint a szavazatok alapján a HK megválasztott tagjainak listáját. A Szavazás határozatait és állásfoglalásait 8 napon belül nyilvánosságra kell hozni, illetve meg kell küldeni a Dékánnak, valamint az Egyetemi Hallgatói Képviseletnek. Az emlékeztető elkészítéséről és hitelesítéséről a Bizottság gondoskodik.
	14. A Bizottság mandátuma beszámolója elfogadásával megszűnik, kivéve fellebbezés esetén. Ekkor a mandátum a jogorvoslati eljárás végéig él.
	15. A Kari Hallgatói Szavazás ügyrendje jelen szabályzat 6. melléklete.
1. **A Tisztújítás**
	1. A Tisztújítás a jelölési időszakból, valamint a Tisztújító Szavazásból áll.
	2. A Tisztújítás kétféle lehet:
		1. Teljes Tisztújítás;
		2. Részleges Tisztújítás.
	3. Teljes Tisztújítás esetén a Tisztújítást követő ülésen (továbbiakban: Alakuló ülés) az összes Hallgatói Képviselő mandátuma megszűnik, és a HK tagjává a HK 7. § (4) és 7. § (5) szerinti létszámának megfelelő számú jelölt válik.
	4. Részleges Tisztújításra a 7. § (14) alapján kerülhet sor vagy HK döntés következtében, amennyiben a HK képviselőinek száma nem éri el 7.§ (4) pontjában foglalt létszámot, ez esetben a Hallgatói Képviselők mandátuma megmarad, és a HK tagjává legfeljebb az 5. § (6) pontban meghatározott számú jelölt válik.
	5. A teljes Tisztújítást a 7. § (4) pontban meghatározott számú helyre kell kiírni.
	6. Részleges Tisztújítást annyi helyre kell kiírni, amennyivel a HK létszáma a 7. § (4) pontban meghatározott létszámnál kisebb.
	7. A Kar minden, 1. § (3) szerint meghatározott, azaz szavazásra jogosult hallgatója jelölhet és jelölhető.
	8. A jelölési időszakot a HK hirdeti meg, a Tisztújítás meghirdetésével egy időpontban. A HK ekkor hozza nyilvánosságra a jelölési lapot és a Kari Hallgatói Fórum időpontját is. A jelölési időszak a Tisztújítás meghirdetésével egy időben kezdődik, és legkésőbb a Tisztújító Szavazás kezdetét megelőzően egy héttel fejeződik be.
	9. A jelölés lebonyolításáért a Szavazási Bizottság (továbbiakban: Bizottság) felel.
	10. A jelölés érvényes, ha
		1. szabályosan kitöltött jelölési lap érkezett be a jelölési időszakban;
		2. a jelölt a Tisztújítást megelőző Kari Hallgatói Fórumon aláírásával elfogadja jelölését;
		3. a jelölt a Tisztújítást megelőző Kari Hallgatói Fórum végéig leadja fényképét, legalább kétezer karakteres bemutatkozó szövegét, valamint annak legfeljebb ezer karakteres kivonatát a Bizottság által megjelölt formában;
		4. a jelölt a Tisztújítást megelőző Kari Hallgatói Fórumon programját ismerteti, és az esetleges kérdésekre válaszol;
		5. a jelölések érvényességét a Tisztújítást megelőző Kari Hallgatói Fórum végén a Bizottság hitelesíti.
	11. A jelölt jelöltségét akadályoztatásának előre történő jelzése esetén a Bizottság az 5. § (10) b) és 5. § (10) d) feltételek teljesülése nélkül is hitelesítheti.
	12. Amennyiben teljes Tisztújítás esetén nem érkezik érvényes jelölés legalább a 7. § (5) pontban meghatározott számnál eggyel több jelöltre, a Tisztújítást újra le kell folytatni.
	13. Részleges Tisztújítás esetén legalább annyi érvényes jelölésnek kell érkeznie, mint amennyivel a HK jelenlegi létszáma kisebb a 7. § (5) pontban meghatározott létszámnál, ellenkező esetben a Részleges Tisztújítást újra le kell folytatni.
	14. A Tisztújító Szavazás menete:
		1. a Tisztújító Szavazáson minden érvényes jelöléssel rendelkező hallgató választható;
		2. a Tisztújító Szavazás során a Szavazásra jogosultak számára elérhetővé teszik a jelöltek bemutatkozó szövegének kivonatát és a jelöltlistát;
		3. a Tisztújító Szavazás a Bizottság által hitelesített szavazólapon, illetve elektronikus felületen történhet, amelyeken a jelöltek nevei alfabetikus sorrendben szerepelnek;
		4. a szavazólapon, illetve az elektronikus felületen legfeljebb az 5. § (5) és 5. § (6) pontban meghatározott számú szavazatot lehet leadni, ellenkező esetben a szavazólapot érvénytelennek kell tekinteni;
		5. a HK tagjává az érvényes szavazatot szerzett jelöltek közül legfeljebb az 5. § (5) és 5. § (6) pontban meghatározott számú legtöbb szavazatot kapott jelölt válik. A további, érvényes szavazatot szerzett jelöltek automatikusan a HK póttagjává válnak.
	15. A teljes Tisztújítás érvényes és eredményes, amennyiben legalább az 7. § (5) pontjában meghatározott számú jelölt megválasztásra kerül.
	16. A Részleges Tisztújítás érvényes és eredményes, amennyiben legalább az 5. § (6) pontjában meghatározott számú jelölt megválasztásra kerül.
	17. Érvénytelenség vagy eredménytelenség esetén a Tisztújítást újra le kell folytatni.
	18. Érvénytelenség esetén a következő érvényes Tisztújításig a HK a Kari Tanácsba egy főt, a HK Elnökét delegálja.
	19. Amennyiben a HK tagjainak száma a határozatképességének határa alá csökken, abban az esetben a Tisztújító Szavazást az EHK hívja össze és vezeti le.
2. **A Kari Hallgatói Fórum**
	1. A Kari Hallgatói Fórum (továbbiakban Fórum):
		1. tájékoztatást kérhet a HK munkájáról;
		2. beszámoltathatja az Önkormányzat vezetőit;
		3. véleményt nyilváníthat az Önkormányzatot érintő kérdésekben.
	2. Amennyiben a Fórum beszámoltatja a HK-t, és a beszámolót nem fogadja el, úgy a HK Szavazást ír ki a 4. § szerint egy hónapon belül a beszámoló elfogadásáról, kivéve, ha már folyamatban van egy teljes Tisztújítás. Amennyiben a Szavazás a HK beszámolóját nem fogadja el, akkor egy hónapon belül teljes Tisztújítást kell kezdeményezni az 5. § szerint.
	3. A Fórum határozatképes amennyiben a Kar hallgatóinak 5 %-a jelen van.
	4. Fórumot kell tartani a téma pontos megjelölésével
		1. legkorábban a Szavazás előtt egy héttel a Szavazás témájában;
		2. ha az 1. § (3) szerint meghatározott hallgatók 5%-a kezdeményezi;
		3. ha a HK kezdeményezi;
		4. ha a HK Tanácsadói egyhangúlag, írásban kezdeményezik azt a HK-nál.
	5. A Fórum összehívásáért és lebonyolításáért a HK felel.
	6. A Fórum összehívásáról – a napirendi pontok megjelölésével – értesíteni kell a Dékánt és az Egyetemi Hallgatói Képviselet elnökét a fórum időpontja előtt legalább két héttel.
	7. A Fórumot – a napirendi pontok megjelölésével – annak időpontja előtt legalább két héttel meg kell hirdetni az Önkormányzat hivatalos információs csatornáin keresztül.
	8. A Fórumon a rektort, a Kar dékánját vagy az általa delegált oktatót, az Egyetemi Hallgatói Képviselet elnökét, az Önkormányzat megjelent tagjait, valamint a HK által meghívottakat véleménynyilvánítási jog illeti meg.
	9. A Fórumról jegyzőkönyvet és emlékeztetőt is kell készíteni, amelyet két héten belül nyilvánosságra kell hozni, illetve meg kell küldeni a Dékánnak. A jegyzőkönyvet és az emlékeztetőt a levezető elnök hitelesíti.
	10. A Fórum levezető elnökét és az emlékeztető elkészítőjét a HK jelöli ki.
	11. A Kari Hallgatói Fórum ügyrendje jelen szabályzat 6. melléklete.
3. **A Kari Hallgatói Képviselet**
	1. A HK az Önkormányzat vezető és képviseleti szerve, operatív irányító szervezete, amely felelős az Önkormányzat Szervezeti és Működési Szabályzatában megfogalmazott feladatok végrehajtásáért.
	2. A HK az Önkormányzat jogait gyakorolja a 4. § (2) a)és 4. § (2) b)kivételével két Szavazás között.
	3. A HK a hatáskörét testületileg gyakorolja.
	4. A HK képviselőinek száma legfeljebb 14 fő.
	5. A HK képviselőinek száma legalább 9 fő.
	6. A HK tagjai a Tisztújítás során mandátumot szerzett képviselők, valamint a HK elnöke.
	7. A HK állandó bizottságai és munkacsoportjai:
		1. a Juttatási Bizottság;
		2. a Tanulmányi Munkacsoport;
		3. a Kollégiumi Hallgatói Bizottság;
		4. a PR Munkacsoport;
		5. a Pályázati Munkacsoport;
		6. az Utánpótlás Munkacsoport;
		7. a Hallgatói Képviselet Tanácsadói.
	8. A HK címét jelen szabályzat 1. melléklete tartalmazza.
	9. A megválasztott HK mandátuma a következő érvényesnek és eredményesnek minősített teljes Tisztújítás utáni Alakuló ülésig, de legfeljebb a saját Alakuló ülésétől számított egy évig tart. Amennyiben az előző Alakuló üléstől számított egy éven belül nem alakul meg az új HK, jogait – a következő alakuló ülésig a 7. § (11) pontban leírt korlátozásokat figyelembe véve – ügyvezető jelleggel a korábbi HK gyakorolja.
	10. Amennyiben az előző Alakuló üléstől számított egy éven belül nem alakul meg az új HK, az ügyvezető HK az egy év lejárta után
		1. egy hónapon belül köteles teljes Tisztújító Szavazást kiírni;
		2. a Kari Tanácsba csak az Elnököt delegálja;
		3. egyéb kari állandó- és szakbizottságba csak 1 főt, tanácskozási joggal delegál;
		4. törvényben és egyetemi szabályzatokban rögzített juttatásokat szétosztja, más ifjúságpolitikai és hallgatói célokra biztosított pénzeszközök felett nem gyakorol egyetértési jogot.
	11. A megválasztott képviselők mandátuma megszűnik a BME VIK HÖK tagság megszűnésével, lemondással, valamint a 7. § (10) alapján.
	12. A megválasztott képviselők mandátuma lemondással kizárólag akkor szűnik meg, amennyiben azt hiteles levél formájában a HK-hoz eljuttatja.
	13. Amennyiben a mandátumos képviselők száma nem éri el a 7. § (4) szerint meghatározott létszámot, de a póttaglista tagjaival együtt a létszám eléri a 7. § (5) szerint meghatározott létszámot, a HK behívja a legutóbbi Tisztújító Szavazáson legtöbb szavazatot szerző póttagot. Szavazategyenlőség esetén a behívandó póttag személyéről a HK dönt. A behívással a póttag mandátumot szerez, és képviselő lesz. Amennyiben nincs behívható póttag, a HK Részleges vagy teljes Tisztújítást ír ki.
	14. Mandátum megszűnésekor a képviselőnek írásban be kell számolnia a megválasztása óta végzett munkájáról a HÖK részére. Ennek határideje Tisztújítás esetén az Alakuló ülést közvetlenül megelőző ülése, egyéb esetben a mandátum megszűnését követő első HK ülés. A beérkezett beszámolókat a HK a hivatalos információs csatornáján közzéteszi beérkezéstől számított 2 héten belül.
	15. A HK tanácskozási jogú tagjai lehetnek:
		1. a Tisztújító Szavazást követő 3 hónapon belül a HK döntése alapján kizárólag a póttagok közül kiválasztott hallgatók;
		2. a Tisztújító Szavazást követő 3 hónapon túl a HK döntése alapján a póttagok közül kiválasztott hallgatók, valamint a HK döntése alapján az általa kiírt tanácskozási jogú tagság betöltésére vonatkozó pályázaton nyert KHÖK tagok.
	16. A HK tanácskozási jogú tagjainak száma legfeljebb 8 fő lehet.
4. **A HK hatásköre**
	1. A HK az Önkormányzat tevékenységét érintő kérdésekben gyakorolja hatáskörét, így különösen
		1. él az egyetemi és kari szabályzatokban, szenátusi és kari tanácsi határozatokban részére biztosított jogokkal, valamint ellátja az említett jogi eszközökben az Önkormányzatra bízott, a HK által vállalt feladatokat;
		2. gondoskodik ezen szabályzatban foglaltak, a Szavazás, valamint a HK határozatainak végrehajtásáról;
		3. gyakorolja azokat a kari szintű hallgatói kollektív jogokat, amelyeket jogszabály vagy szabályzat nem utal más szervezet jogkörébe;
		4. eljár mindazon hallgatókat érintő kari szintű ügyekben, amelyeket szabályzat nem utal más szerv hatáskörébe;
		5. a Kar hallgatóit közvetlenül vagy közvetve érintő kérdésekben testületi véleményt, állásfoglalást alakít ki, és azt közzéteszi;
		6. kapcsolatot tart a Kar vezetésével;
		7. irányítja, szervezi, ellenőrzi az Önkormányzat munkáját;
		8. az EHK felügyelete mellett irányítja a KHÖK gazdálkodását;
		9. a HK tagjai közül delegálja a Kari Tanács hallgató tagjait. Amennyiben a HK létszáma nem éri el a Kari Tanács előírt hallgatói létszámát, a további tagokat az Egyetemi Hallgatói Képviselet delegálja;
		10. megválasztja, beszámoltatja és visszahívhatja a Kari Tanács állandó- és szakbizottságainak, valamint a szabályzatokban rögzített más bizottságoknak hallgató tagjait;
		11. megválasztja, beszámoltatja és visszahívhatja az egyetemi hallgatói bizottságok kari tagjait;
		12. állandó és eseti bizottságokat hozhat létre, megválasztja, beszámoltatja és visszahívhatja azok vezetőit;
		13. képviseli és támogatja a nem magyar állampolgárságú hallgatókat is;
		14. megállapodás keretében a Kar 1. § (3) szerint meghatározott hallgatóinak egyéb, az egyes állandó és eseti bizottságok feladatkörébe tartozó feladatokat átengedhet.
	2. A HK kizárólagos hatáskörben tagjai közül megválasztja,:
		1. a HK Alelnöke(i)t;
		2. az Egyetemi Hallgatói Képviseletbe delegált két tagot;
		3. a HK Oktatási Referensét;
		4. a HK Szociális Referensét;
		5. a HK Pályázati Referensét;
		6. a HK Gazdasági Referensét.
	3. A HK kizárólagos hatáskörben tagjai vagy tanácskozási jogú tagjai közül megválasztja:
		1. a HK Tanulmányi Munkacsoport Vezetőjét;
		2. a HK Kommunikációs Referensét;
		3. a HK Utánpótlás Referensét;
		4. a KHB Elnökét;
		5. a HK Külügyi Referensét.
	4. A HK kizárólagos hatáskörben
		1. elfogadja a HK éves költségvetését;
		2. megválasztja a HK tanácskozási jogú tagjait.
	5. A HK továbbá
		1. beszámoltatja az érintett hallgatói- és más szervezeteket, az általa biztosított támogatások felhasználásáról;
		2. beszámoltathatja és visszahívhatja posztjáról tagjait.
		3. dönt a szabályzatokban rögzített hallgatói juttatások elosztásának elveiről;
		4. támogatja a nyilvántartásba vett kari öntevékeny köröket, szakkollégiumokat és versenycsapatokat;
		5. jutalmazza az Önkormányzat tagjait;
	6. A hallgatói képviselő mandátumának megvonása akkor lehetséges, ha az alábbiak közül valamelyik fennáll:
		1. fegyelmi vagy etikai vétséget követ el, melyről fegyelmi határozat született,
		2. 60 napig nem látja el kötelességeit, a testület munkájában nem vesz részt,
		3. tevékenységével összefüggésben anyagi kárt okoz,
		4. munkája során súlyos jogszabály- vagy szabályzatsértést követ el. A visszahívás kezdeményezésének indokairól az illetékes HK az EHK elnököt a visszahívás kezdeményezésétől számított két napon belül értesíti.
	7. A HK hatáskörének egy részét átruházhatja illetékes bizottságaira és munkacsoportjaira, tagjaira illetve referenseire, amelyek felett felügyeletet gyakorol.
5. **A HK működési rendje**
	1. A HK rendszeres és rendkívüli üléseket (továbbiakban: Ülés) tart.
	2. Az Ülésen szavazati joggal csak a tagok vehetnek részt. Minden tag egy-egy szavazati joggal rendelkezik, ami nem átruházható.
	3. Az Ülések nyíltak, de az Elnök bármikor zárt Ülést rendelhet el, melyen csak a tagok, a Tanácsadók, a HK pót- és tanácskozási jogú tagjai és az Elnök által meghívott vendégek lehetnek jelen.
	4. Ülést össze kell hívni:
		1. a Tisztújítás napját követő két héten belül (Alakuló Ülés);
		2. szorgalmi időszakban legalább kéthetenként;
		3. a Kari Tanács Ülését megelőző egy héten belül, ahol a HK a Kari Tanács témáit kötelezően tárgyalja;
		4. az Egyetemi Hallgatói Képviselet kérésére egy héten belül;
		5. a tagok legalább 20%-ának kérésére egy héten belül;
		6. ha a HK Elnöke szükségesnek tartja.
	5. A hitelesített emlékeztető alapján érvényesnek és eredményesnek minősített Tisztújító Szavazást követően a megválasztott képviselők részére a HK leköszönő elnöke Alakuló Ülést hív össze. Az Alakuló Ülésre a megválasztott képviselőkön túl meg kell hívni az EHK elnökét. Az Alakuló Ülésen a HK titkos szavazással, abszolút többséggel megválasztja Elnökét, valamint legkésőbb az Alakuló Ülést közvetlenül követő Ülésen valamennyi Referensét. Az új elnök megválasztásáig az alakuló ülést az EHK elnöke, távollétében az HK korábbi elnöke vezeti.
	6. Az Üléseken tanácskozási joggal részt vehet az Egyetemi Hallgatói Képviselet elnöke, a Tanácsadók, a HK pót- és tanácskozási jogú tagjai és más, a HK Elnöke által meghívott személyek.
	7. A testület döntéseit személyi kérdésekben titkosan, egyéb kérdésekben – ha a HK másképpen nem határoz – nyíltan hozza.
	8. Minősített többség szükséges:
		1. a KHÖK Szervezeti és Működési Szabályzat és mellékleteinek elfogadásakor vagy módosításakor,
		2. a HK elnökének felmentéséhez (tisztségviselői mandátumának elvesztéséhez),
		3. a különböző feladatokat ellátó HK képviselők felmentéséhez,
		4. a HK tanácskozási jogú tagjainak kinevezéséhez,
		5. a HK képviselőinek visszahívásához.
	9. Az Ülésen szavazni kell minden, az ülésen résztvevő szavazati jogú tag, illetve a HK 8. § (2) pontban felsorolt referensei és tanácskozási jogú tagjai által tett indítványról.
	10. Az Ülésekről emlékeztetőt kell készíteni, amely tartalmazza az Ülésen megjelentek nevét és a testület határozatait a szavazati arányok megjelölésével. A HK az Üléseiről készült emlékeztetőt köteles legkésőbb az Ülést követő két héten belül nyilvánosságra hozni, elektronikusan az EHK részére megküldeni, valamint annak egy eredeti példányát az EHK kérésére az EHK-nak átadni.
	11. Az Ülés határozatképes, ha a tagok több, mint fele jelen van.
	12. Határozatok elfogadásához a képviselők több, mint felének támogatása szükséges.
	13. Minden egyéb kérdésben a HK működési rendjét jelen szabályzat 3. melléklete szabályozza.
	14. A képviselő mandátumának megszűnésekor köteles az általa kezelt lezárt és függőben maradt ügyeket, a tevékenységéhez szükséges információkat átadni
		1. amennyiben referensi poszttal rendelkezdett, a HK újonnan megválasztott, azonos területtel foglalkozó referensének;
		2. a HK Elnökének és Alelnöke(i)nek.
	15. A soron következő Ülés emlékeztetőjéhez a bizottsági és munkacsoportülésekről készült emlékeztetőket csatolni kell, amennyiben arról a bizottság ügyrendje másképp nem rendelkezik.
	16. A bizottságok és munkacsoportok vezetői kötelesek beszámolni a bizottság vagy munkacsoport által hozott határozatokról, elvégzett feladatokról
		1. az Ülésen;
		2. az Elnök vagy az Alelnök(ök) kérésére a megjelölt formában.
	17. A HK a szorgalmi- és vizsgaidőszakban hetente egy alkalommal – a december 22. és január 2. közötti időszak kivételével - ügyeletet köteles tartani a Kar hallgatói számára.
	18. A kormány által meghirdetett veszélyhelyzet esetén az Alapszabály 25/A. §-ban a Kari Hallgatói Képviseletekre vonatkozó szabályoknak megfelelően szükséges eljárni.
6. **A HK Elnöke**
	1. Az Önkormányzat és a HK Elnöke (továbbiakban: Elnök) egyazon személy. A KHÖK tisztségviselője az Elnök. Az Elnök felelősséggel tartozik a HK működéséért. E felelősséget a HK határozatainak aláírásával gyakorolja.
	2. Az Elnök megbízása visszahívásáig, lemondásáig, HÖK tagságának megszűnéséig, de legfeljebb a következő HK Alakuló Üléséig tart. Az Elnöki tisztséget egy személy legfeljebb 4 évig töltheti be.
	3. Az Elnök választásának menete:
		1. A HK Elnökét a HK kizárólagos hatáskörben pályázat útján választja a HÖK tagjai közül, titkos szavazással, mandátuma egy évre szól, de legfeljebb a következő alakuló ülésig;
		2. A HK a pályázók közül abszolút többséggel választ Elnököt.
		3. A választás pontos időpontját, valamint a pályázat leadási határidejét és további részleteit a HK a szavazást megelőzően legalább 4 héttel korábban kitűzi, és erről értesíti a HÖK tagjait.
		4. A HK elnökválasztást a pályázat leadási határideje után legalább egy hét elteltével lehet tartani.
		5. A pályázók névsorát és pályázati anyagait a HK tagjainak rendelkezésére kell bocsátani.
		6. Az elnöki pályázati anyagokat a HK a hivatalos csatornáin nyilvánosságra hozza.
		7. A HK elnökválasztás során a HK képviselőket illeti meg szavazati jog.
		8. A közvetlenül nem az alakuló ülésen történő HK elnökválasztás esetében, a HK a 10. § (3) c) és 10. § (3) d) pontjaiban rögzített határidőktől eltérhet, azzal a kitétellel, hogy a pályázat meghirdetése és a szavazás között legalább két hétnek kell eltelnie.
		9. A HK Elnökének tisztsége megszűnik a megbízatás lejártával, visszahívással, melyet a HK kezdeményezhet, lemondással, az Elnök halálával, illetve a HÖK tagsága megszűnésével, szüneteltetésével. Ebben az esetben a HK köteles egy héten belül kiírni egy pályázatot az elnöki tisztségre, és a kiírt pályázat lezárultáig ügyvivő jelleggel a HK korelnöke (a HK legidősebb képviselője) látja el az elnöki feladatokat.
	4. Az Elnök
		1. képviseli az Önkormányzatot kari fórumokon, valamint minden olyan kari testületben, ahol kari hallgatókat érintő kérdések merülnek fel;
		2. kapcsolatot tart a Kar vezetőivel, az Önkormányzat más részeivel, referenseivel, az Egyetemi Hallgatói Képviselet elnökével, más hallgatói önkormányzatok vezetőivel, a Karon működő hallgatói és más szervezetek, Öntevékeny Csoportok vezetőivel;
		3. összehívja, szervezi és vezeti a HK Üléseit, szervezi és vezeti operatív munkáját, ellenőrzi határozatainak végrehajtását, irányítja az Önkormányzat gazdálkodását;
		4. jelentéseket, javaslatokat, indítványokat terjeszt a HK elé;
		5. Üléseken köteles beszámolni a HK-nak a két Ülés között eltelt időszakban végzett munkájáról;
		6. mandátumának lejártakor köteles gondoskodni az Önkormányzat munkájának folytonosságáról, valamint a folyó ügyeket, információkat, okmányokat, iratokat rendben átadni az újonnan megválasztott Elnöknek;
		7. feladatait és jogait a HK hozzájárulásával bármely képviselőre átruházhatja (aláírási jogát csak írásban), amely jogok tovább át nem ruházhatóak;
		8. gyakorolja egyetemi és kari szabályzatokban, szenátusi és kari tanácsi határozatokban biztosított jogait;
		9. képviseli a Kar hallgatóit minden országos és nemzetközi fórumon, ahol az adott Kar hallgatói érintettek.
7. **Az Egyetemi Hallgatói Képviseletbe delegált tagok**
	1. Az Egyetemi Hallgatói Képviseletbe delegált tagok kötelessége a Kar és az Önkormányzat érdekeit, illetve a HK döntéseit képviselni az Egyetemi Hallgatói Képviseletben végzett munkájuk során.
	2. A delegáltak munkájukról rendszeresen kötelesek beszámolni a HK-nak.
	3. Delegált csak a HK képviselője lehet.
8. **A HK Alelnöke(i)**
	1. Az Alelnök(ök) feladata a HK belső munkájának megszervezése, irányítása, összehangolása.
	2. Az Alelnök(ök) rendszeresen kapcsolatot tart a HK tagjaival, referenseivel, bizottságaival és munkacsoportjaival.
	3. Az Alelnök(ök) feladata a képviselők által betöltött posztok felügyelete, a szükséges adminisztrációs feladatok elvégzése, továbbá a bizottságok és munkacsoportok által készített emlékeztetők, beszámolók határidőben történő benyújtásának ellenőrzése.
	4. Amennyiben a HK több alelnököt választ, az alelnökök a Szervezeti és Működési Szabályzatban meghatározott feladataik felosztásáról az alakuló ülést követő első ülésen számolnak be.
9. **A Tanulmányi Munkacsoport és az Oktatási Referens**
	1. A Tanulmányi Munkacsoport:
		1. figyelemmel kíséri a tanulmányi szabályzatokat, a képzések tantervét, valamint a Karon meghirdetett tantárgyak tantárgyprogramját és tantárgyi követelményeit, a megfelelő fórumokon ezek változtatását kezdeményezheti;
		2. eljár a hallgatókat egyénileg vagy csoportosan érintő tanulmányi ügyekben;
		3. felel a HK felé a más szabályzatok által a HK hatáskörébe utalt oktatási feladatok ellátásáért;
		4. felel a HK felé a kari oktatás minőségbiztosításáért;
		5. tagjait a Tanulmányi Munkacsoport Vezető nevezi ki az Oktatási Referens egyetértésével.
	2. A Tanulmányi Munkacsoport Vezető és az Oktatási Referens átruházott feladatkörben végzi a HK hatáskörébe eső hallgatókat érintő tanulmányi ügyeket.
	3. Az Oktatási Referens kapcsolatot tart a Kar oktatásért felelős dékánhelyettesével, illetve a tanszékekkel az általa kinevezett tanszéki referenseken keresztül.
	4. A Tanulmányi Munkacsoport Vezető felel a HK felé a Munkacsoport által végzett munkáért.
10. **A Juttatási Bizottság és a Szociális Referens**
	1. A Juttatási Bizottság:
		1. figyelemmel kíséri a juttatási és térítési szabályzatokat, a megfelelő fórumokon. ezen szabályzatok változtatását kezdeményezheti;
		2. kialakítja a más szabályzatokban a HK hatáskörébe utalt juttatások elosztási elveit, és elvégzi az ehhez kapcsolódó feladatokat;
		3. felel a HK felé a más szabályzatok által a HK hatáskörébe utalt juttatási és térítési ügyekkel kapcsolatos feladatok ellátásáért.
	2. A Juttatási Bizottság vezetője a Szociális Referens, aki átruházott feladatkörben végzi a HK hatáskörébe eső hallgatókat érintő juttatási és térítési ügyeket.
	3. A Juttatási Bizottság tagjait a Szociális Referens nevezi ki.
	4. A Szociális referens felel a HK felé Juttatási Bizottság által végzett munkáért.
	5. A Szociális Referens kapcsolatot tart az Egyetem megfelelő szervezeteivel a feladatainak ellátásához szükséges adatszolgáltatás kapcsán.
11. **A PR Munkacsoport és a Kommunikációs Referens**
	1. A PR Munkacsoport feladata:
		1. kari hallgatók informálása a HK munkájáról és határozatairól;
		2. a HK kommunikációs stratégiájának elkészítése, a HK kommunikációs csatornáinak folyamatos frissítése és felügyelete;
		3. hallgatók informálása az őket érintő egyetemi és kari szabályzatok változásáról.
	2. A PR Munkacsoport vezetője a Kommunikációs Referens, aki átruházott feladatkörben végzi a HK kommunikációját és megjelenését érintő ügyeket.
	3. A PR Munkacsoport tagjait a Kommunikációs Referens nevezi ki.
12. **A Pályázati Munkacsoport és a Pályázati Referens**
	1. A Pályázati Munkacsoport feladata:
		1. támogató pályázatok kiírása a Kar hallgatói és oktatói számára;
		2. a beérkezett pályázatok elbírálásának lebonyolítása;
		3. hallgatók és a HK által megpályázható külső pályázati lehetőségek keresése és a hallgatók tájékoztatása;
		4. segítségnyújtás a hallgatóknak a pályázatokkal kapcsolatban.
	2. A Pályázati Munkacsoport vezetője a Pályázati Referens, aki átruházott feladatkörben előkészíti a HK által kiírandó pályázatokat.
	3. A Pályázati Munkacsoport tagjait a Pályázati Referens nevezi ki.
13. **A Gazdasági Referens**
	1. A Gazdasági Referens feladata:
		1. A HK költségvetésének megtervezése;
		2. A HK gazdálkodásának felügyelete;
		3. A HK éves gazdasági beszámolójának elkészítése;
		4. Félévente beszámoló készítése a HK aktuális gazdasági helyzetéről a HK felé.
	2. A Gazdasági Referens kapcsolatot tart az Önkormányzatot támogató szervezetekkel.
14. **A Kollégiumi Hallgatói Bizottság és annak Elnöke, a Kollégiumi Referens**
	1. A Kollégiumi Hallgatói Bizottság (továbbiakban: KHB) érdekképviseleti feladatai:
		1. a hallgatókat egyénileg vagy csoportosan érintő kollégiumi ügyekben eljárni azon kollégiumokban, ahol a Kar hallgatói férőhellyel rendelkeznek;
		2. kapcsolattartás az Egyetem kollégiumokért felelős szervezetével, illetve az Egyetemi Hallgatói Képviselet kollégiumi referensével;
		3. kialakítja a kollégiumi férőhelyek elosztási elveit, és elvégzi az ehhez kapcsolódó adminisztrációs feladatokat.
	2. A KHB közéleti feladatai:
		1. A KHB feladata a kari hallgatói közösségi élet szervezése és az öntevékeny körök felügyelete;
		2. eljárni a Kar hallgatóit egyénileg vagy csoportosan érintő közéleti ügyekben.
	3. A KHB átruházott feladatkörben eljár a hallgatókat érintő kollégiumi vagy közéleti kérdésekben. Elvégzi a HK mindazon feladatait, melyek kollégiummal, illetve öntevékeny körökkel kapcsolatosak lehetnek, különös tekintettel a 2. mellékletben felsoroltakra.
	4. A KHB Elnökének megválasztásához a HK Kollégiumi Hallgatói Szavazást ír ki.
		1. A Kollégiumi Hallgatói Szavazás alkalmával a Hallgatói Képviselet által kinevezett Szavazási Bizottság titkos, urnás vagy Elektronikus Szavazás keretében szavaztatja a Kar kollégiumi férőhellyel rendelkező hallgatóit a KHB elnökjelöltekről.
		2. A KHB Elnökének kinevezésekor a Kollégiumi Hallgatói Szavazás eredményét a HK figyelembe veszi, amennyiben azon a VIK HÖK kollégiumi férőhellyel rendelkező tagjainak több mint 50%-a részt vett.
		3. A kollégiumi hallgatói szavazásra úgyszintén érvényesek a 4. § (9) 4. § (14) 4. § (19) pontokban leírtak.
	5. A Kollégiumi Hallgatói Szavazás keretein belül a HK a 6. § (4) a) szerint Hallgatói Fórumot tart a Kollégiumi Hallgatói Szavazás témájában a Hallgatói Fórumra vonatkozó szabályzati pontok figyelembevételével. Ezt a fórumot továbbiakban Kollégiumi Fórumnak nevezzük.
	6. A HK a Kollégiumi Hallgatói Szavazás után ismét Kollégiumi Fórumot hív össze, ahol nyilvánosságra hozza a Szavazás eredményét.
	7. A Kollégiumi Fórumon a KHB beszámol a megválasztása óta végzett munkájáról.
	8. A Kollégiumi Fórumon a KHB minden tagjára érvényesek a Hallgatói Fórumnál lefektetett szabályok.
	9. A Szavazás eredményének figyelembevételével, a HK elnökének javaslatára, a HK dönt a KHB Elnök személyéről.
	10.
15. **A Kari Hallgatói Képviselet Tanácsadói**
	1. A HK minden tavaszi félévben pályázatot írhat ki Tanácsadói posztok elnyerésére.
	2. Mandátumos képviselő és tisztségviselő nem pályázhat.
	3. A pályázat elbírálásánál előnyt jelent a HK-ban korábban végzett munka.
	4. A HK Tanácsadóinak feladata a HK munkájának figyelemmel kísérése, illetve segítése.
	5. A HK Tanácsadói:
		1. részt vehetnek a HK zárt ülésein,
		2. jogosultak a Hallgatói Iroda használatára,
		3. tagjai lesznek a HK belső munkalistájának,
		4. jogosultak egyhangú döntésük esetén Hallgatói Fórumot összehívni.
16. **A Kari Körök**
	1. A karon Hallgatói Öntevékeny Körök (továbbiakban: Kör), Szakkollégiumok, Versenycsapatok (továbbiakban: Csapat) alakulhatnak, működhetnek.
	2. A Kari Körökről a HK nyilvántartást vezet. Kari Kör megalakulását követően a HK Elnökének címzett levélben kérni kell annak nyilvántartásba vételét. A Kari Kör a nyilvántartásba vétellel jön létre.
	3. A kari hallgatói öntevékeny csoport nyilvántartásba vétele nem tagadható meg, ha az megfelel az Alapszabályban írt feltételeknek. A megfelelésről HK dönt. A nyilvántartásba vétel operatív feladatait a KHB látja el.
	4. Kari szakkollégium nyilvántartásba vétele nem tagadható meg, ha az megfelel a Alapszabályban írt feltételeknek. A megfelelésről a Műegyetemi Szakkollégiumok Közössége javaslatára a HK dönt.
	5. Kari Kör csak akkor használhatja az Egyetem nevét, ha erre az EHK Elnöke– az Önkormányzat javaslatára – írásbeli engedélyt ad. Az Önkormányzat csak már nyilvántartásba vett Kari Kör névhasználati engedélyének kiadását javasolhatja.
	6. Kari Kör csak akkor használhatja a Kar nevét, vagy annak bármely, a Karra utaló rövidítését, ha erre a HK Elnöke – az Önkormányzat javaslatára – írásbeli engedélyt ad.
	7. Kari hallgatói öntevékeny csoport vagy kari szakkollégium tagjai tevékenységük segítése, illetve pályázatokon való indulás céljából társadalmi szervezetet alapíthatnak. Az Önkormányzat ilyen szervezetek részére székhely és/vagy névhasználati engedély kiadását csak akkor javasolja a Rektornak, ha a társadalmi szervezet alapszabálya szerint annak létezik felügyelő bizottsága, és abba egy tagot az Egyetemi Hallgatói Képviselet, egy tagot az illetékes Kari Hallgatói Képviselet, további egy tagot a Rektor delegál.
	8. A nyilvántartásba vételhez szükséges adatokról és okiratokról, a nyilvántartásba vétel folyamatáról, a nyilvántartásba való felvétellel kapcsolatos döntések elleni jogorvoslat módjáról, a Kari Kör adataiban beállt változások bejelentésének módjáról, illetve határidejéről, valamint a nyilvántartásból való törlésről a EHK Szervezeti és Működési Szabályzat 2. számú melléklete (Nyilvántartásba vételi ügyrend) rendelkezik.
17. **Átmeneti és záró rendelkezések**
	1. Jelen szabályzat a Hallgatói Szavazást követő első HK ülésen, vagy legkésőbb 2022. április 6-án lép hatályba.
	2. Jelen szabályzat hatályba lépésével hatályukat vesztik a szabályzatban érintett kérdésekkel foglalkozó korábbi kari szabályzatok.
	3. Jelen szabályzatot a VIK HK jogosult értelmezni.
18. **Függelék:**
	1. Jelen szabályzat mellékletei:

1. melléklet: A Kari Hallgatói Képviselet elérhetőségei

2. melléklet: A Kari Hallgatói Képviselet saját bizottságaira és referenseire delegált javaslattételi jogkörei

3. melléklet: A Kari Hallgatói Képviselet ügyrendje

4. melléklet: A Kari Hallgatói Képviselet állandó bizottságainak ügyrendje

5. melléklet: Impulzus – Szervezeti és Működési Szabályzat

6. melléklet: A Kari Hallgatói Szavazás és Kari Hallgatói Fórum ügyrendje

* 1. Jelen szabályzatban rögzített szavazások során az alábbiakat kell érteni:
		1. az egyszerű többség a jelenlévők több, mint 50% -ának azonos szavazatát jelenti,
		2. az abszolút többség az adott testület összlétszámának több, mint 50% -ának azonos szavazatát jelenti,
		3. a minősített többség az adott testület összlétszámának legalább 2/3-ának azonos szavazatát jelenti.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_Balhási ZalánElnökBME VIK HK | \_\_\_\_\_\_\_\_\_\_\_\_\_\_\_\_\_\_\_\_\_\_\_Szili ÁkosElnökBME EHK | \_\_\_\_\_\_\_\_\_\_\_\_\_\_\_\_\_\_\_\_\_\_\_Dr. Charaf HassanDékánBME VIK |